Berkane
<s>Berkane (berberski: Aberkan, arapski: بركان) je grad od 109,237 stanovnika na sjeveroistoku Maroka u Regiji Oriental.</s>

<s>Grad je svoje ime dobio po svom svecu zaštitniku Muhamedu Aberkanu koji je bio crnac (aberkan na berberskom znači crn).</s>

<s>Njegovi stanovnici su porijeklom ili berberski Zenate ili marokanski Arapi, ali su danas toliko izmješani da ih je teško raspoznati.</s>

<s>Geografske karakteristike</s>

<s>Berkane leži u plodnoj ravnici Trifa na nadmorskoj visini od 145 metara, udaljen 15 km od granice sa Alžirom i svega 24 km od Sredozemnog mora i ljetovališta Saïdia.</s><s>Od svog regionalnog administrativnog centra Oujde udaljen je 60 km.</s>

<s>Historija</s>

<s>Historija mjesta može se pratiti od 1830. kad se pripadnici berberskog plemenskog saveza Zenata doseljavaju u taj kraj.</s>

<s>Gotovo sve do kraja 19. vijeka ravnica oko grada bila je obrasla šumom i divljom makijom a Berkane je bio selo koje je 1911 imalo svega 368 stanovnika.</s><s>Burkane je u grad izrastao za  Francuskog protektorata u Maroku tako da je već 1926 dosegao brojku od 3265 stanovnika.</s>

<s>Privreda</s>

<s>Današnji Berkane je administrativno-trgovački centar poljoprivrednog kraja (agrumi), u nedalekom ljetovalištu Saidiji razvijen je turizam.</s>

<s>Pobratimski gradovi</s>

<s>Zeist, Nizozemska
  Bondy, Francuska
  Saint-Gilles, Belgija
  Belleu, Francuska</s>

<s>Izvori</s>

<s>Vanjske veze</s>

<s>La ville de Berkane</s>

<s>Gradovi u Maroku</s>

